**­­­­­­­­­­­โครงการแบบย่อ (Project Brief)**

**แบบเสนอโครงการขับเคลื่อนแผนปฏิบัติการมหาวิทยาลัย ประจำปีงบประมาณ พ.ศ. 2564**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. **ชื่อโครงการ** การบริหารจัดการห้องสมุดสีเขียวและสำนักงานสีเขียวอย่างยั่งยืน

(Sustainable management of green library and green office)

1. **หลักการและเหตุผล**

ปัจจุบันโลกประสบปัญหาภัยธรรมชาติ และทวีความรุนแรงขึ้น การใช้ทรัพยากรธรรมชาติอย่าง

ฟุ่มเฟือย การไม่อนุรักษ์และฟื้นฟูเพื่อสร้างสมดุลให้กลับคืนธรรมชาติล้วนเป็นปัญหาที่สั่งสมมานาน ทั้งปัญหาขยะที่มีปริมาณเพิ่มขึ้น รวมทั้งก๊าซคาร์บอนไดออกไซค์ที่สูงขึ้น และในขณะเดียวกันพื้นที่ป่าไม้ทั่วโลกลดลง การแก้ปัญหาสิ่งแวดล้อม จึงไม่ใช่การแก้สิ่งแวดล้อม หรือควบคุมสิ่งแวดล้อม เนื่องจากคนเป็นผู้มีส่วนสำคัญการแก้ปัญหาจึงต้องแก้ที่คน การแก้ปัญหาที่คนจะต้องสร้างความรู้ความเข้าใจที่ถูกต้อง ห้องสมุดมีหน้าที่สนับสนุนการศึกษาทั้งในระบบและนอกระบบเป็นแหล่งความรู้ที่เปิดโอกาสให้นักศึกษา บุคลากร เข้าถึงความรู้เพื่อส่งเสริมให้เกิดการพัฒนาคุณภาพชีวิต ห้องสมุดจึงมีบทบาทในการร่วมแก้ปัญหาสิ่งแวดล้อม ด้วยการเป็นแหล่งบริการความรู้ด้านสิ่งแวดล้อมและพลังงาน ที่มีความถูกต้องเชื่อถือได้ การปลุกจิตสำนึก ด้านการอนุรักษ์สิ่งแวดล้อม ผ่านกิจกรรมการส่งเสริมการเรียนรู้ในรูปแบบต่าง ๆ

ในปี 2560 สำนักหอสมุด ได้เข้าร่วมภาคีเครือข่ายห้องสมุดสีเขียวนำร่อง 11 แห่ง และ

สำนักหอสมุด มหาวิทยาลัยแม่โจ้ เป็นหน่วยงานนำร่องเข้ารับการประเมินสู่การเป็นห้องสมุดสีเขียว (Green Library) และผ่านการประเมิน และได้รับประทานเกียรติบัตร จากพระองค์เจ้าโสมสวลีพระวรราชาทินัดดามาส เมื่อวันที่ 23 มีนาคม 2560 อีกทั้ง ได้เข้าร่วมตรวจประเมินการเป็นสำนักงานสีเขียว (Green Office) ผลการเข้าตรวจประเมิน ได้รับรางวัล G- Gold ระดับดีเยี่ยม จากการเข้าร่วมโครงการทั้ง 2 สำนักหอสมุด ได้รับข้อเสนอแนะการนำไปสู่การเป็นองค์กรสีเขียวอย่างยั่งยืน ต่อมาในปี2561 สำนักหอสมุด ได้รับการขึ้นทะเบียนเป็นห้องสมุดคาร์บอนนิวทรัลแห่งแรกในภาคเหนือ และในปี 2563 สำนักหอสมุด จะเข้าร่วมประเมินการเป็น “สำนักงานที่เป็นมิตรต่อสิ่งแวดล้อม” ผลการประเมินได้รับรางวัล G- Gold ระดับดีเยี่ยม

ดังนั้นสำนักหอสมุด มหาวิทยาลัยแม่โจ้ จึงมุ่งมั่นที่จะเป็นองค์กรที่เป็นมิตรต่อสิ่งแวดล้อมอย่าง

ยั่งยืน และมุ่งมั่นที่จะเป็นองค์กรที่ให้ความรู้สนับสนุนแก่นักศึกษา ที่มาใช้บริการในรูปแบบของการอนุรักษ์พลังงานและสิ่งแวดล้อม โดยการสร้างการ*ให้*บริการ และสร้างการ*ใช้*บริการ ทุกบริการ ในสำนักหอสมุดให้เป็นมิตรต่อสิ่งแวดล้อม โดยมีแผนการดังนี้ 1) สร้างจิตสำนึกด้านการให้บริการและการใช้บริการอย่างประหยัดพลังงานให้แก่นักศึกษาและบุคลากร 2) ส่งเสริมการเรียนรู้ด้านการประหยัดพลังงานและการอนุรักษ์สิ่งแวดล้อมให้แก่นักศึกษา และบุคลากร 3) พัฒนากายภาพและการจัดระบบอุปกรณ์เพื่อการอนุรักษ์พลังงานและสิ่งแวดล้อม 4) มุ่งให้ความรู้แก่ชุมชนในการอนุรักษ์พลังงานและสิ่งแวดล้อม และ 5) สร้างความตระหนักรู้ในการทิ้งขยะในมหาวิทยาลัย ให้แก่นักศึกษาและบุคลากร ซึ่งแผนการดังกล่าวจะประกอบไปด้วยกิจกรรมเพื่อส่งเสริมและสนับสนุนให้มีจิตสำนึก มีความรู้ อย่างต่อเนื่อง ดังนั้นเพื่อให้การสนับสนุนห้องสมุดเป็นองค์กรที่เป็นมิตรต่อสิ่งแวดล้อม บรรลุวัตถุประสงค์ สำนักหอสมุดจะจัดกิจกรรมต่างๆ เพื่อให้บรรลุวัตถุประสงค์ของโครงการต่อไป

**สอดคล้องมิติที่ 1 การขับเคลื่อนยุทธศาสตร์ 100 ปี (SPO) Green University**

**เป้าประสงค์ที่ 1.5 เป็นมหาวิทยาลัยสีเขียวชั้นนำของประเทศไทยทั้งในด้านกายภาพ โครงสร้างพื้นฐาน การจัดการเรียนการสอน การวิจัย และนวัตกรรม (Green University)**

**ตัวชี้วัดที่ 1.9 คะแนนการจัดอันดับ Green University Ranking**

1. **วัตถุประสงค์**

3.1 เพื่อส่งเสริมให้บุคลากร นักศึกษาและชุมชน มีความรู้ด้านการอนุรักษ์พลังงานและสิ่งแวดล้อม

3.2 เพื่อส่งเสริมการให้บริการ และการใช้บริการอย่างเป็นมิตรต่อสิ่งแวดล้อมอย่างยั่งยืน

3.3 เพื่อส่งเสริมและสร้างจิตสำนึกในการใช้ทรัพยากรที่มีอย่างประหยัดและรักษาสิ่งแวดล้อม

อย่างยั่งยืน

3.4 เพื่อมีระบบการบริหารจัดการห้องสมุดสีเขียวและสำนักงานสีเขียว

**4. ผลผลิตโครงการ**

1. ลดค่าใช้จ่ายในการใช้ทรัพยากร ไฟ น้ำ และทรัพยากรอื่นๆ

2. ลดปริมาณการทิ้งขยะฝังกลบ

2. ชุมชนมีห้องสมุดที่เป็นมิตรกับสิ่งแวดล้อม

**5. กลุ่มเป้าหมาย** นักศึกษา บุคลากร ชุมชนที่สนใจ

**6. พื้นที่ดำเนินการ** สำนักหอสมุด และโรงเรียนในจังหวัดเชียงใหม่

**7. รายละเอียดกิจกรรมที่จะดำเนินการ**

7.1 สร้างจิตสำนึกด้านการให้บริการและการใช้บริการอย่างประหยัดพลังงานให้แก่

นักศึกษาและบุคลากร

7.2 ส่งเสริมการเรียนรู้ด้านการประหยัดพลังงานและการอนุรักษ์สิ่งแวดล้อมให้แก่

นักศึกษา และบุคลากร

7.3 พัฒนากายภาพและการจัดระบบอุปกรณ์เพื่อการอนุรักษ์พลังงานและสิ่งแวดล้อม

7.4 ให้ความรู้แก่ชุมชนในการอนุรักษ์พลังงานและสิ่งแวดล้อม

7.5 ส่งเสริมและให้ความรู้การคัดแยกขยะในมหาวิทยาลัย

**8. ตัวชี้วัดและเป้าหมาย โครงการ**

|  |  |
| --- | --- |
| **ตัวชี้วัด** | **ค่าเป้าหมาย** |
| เชิงปริมาณ |  |
| จำนวนขยะลดลง (%) เทียบกับปีฐาน | 5 |
| ปริมาณการใช้ทรัพยากรอื่น (กระดาษ) ลดลง (%)เทียบกับปีฐาน | 5 |
| ลดการปล่อยก๊าซเรือนกระจก (%) เทียบกับปีฐาน | 5 |
| เชิงคุณภาพ |  |
| ประสิทธิภาพการใช้ไฟเพิ่มขึ้น (ค่า EUI เป็นบวก) | + |

**9. กิจกรรมและงบประมาณ** (หมายเหตุถัวเฉลี่ยทุกรายการ)

งบประมาณภาพรวมของโครงการ จำนวน 84,300.- บาท จำแนกรายกิจกรรมดังนี้

**9.1 สร้างจิตสำนึกด้านการให้บริการและการใช้บริการอย่างประหยัดพลังงานให้แก่นักศึกษา**

**และบุคลากร**

**กิจกรรมที่ 1 จัดหาทรัพยากรสารสนเทศด้านการอนุรักษ์พลังงานและสิ่งแวดล้อม จำนวน 50,000 บาท**

รูปแบบกิจกรรม จัดซื้อจัดหา หนังสือเกี่ยวกับการอนุรักษ์พลังงานและสิ่งแวดล้อม ไม่น้อยกว่า 100 เรื่อง เพื่อใช้ในการประเมินการเป็นห้องสมุดสีเขียว (เกณฑ์การประเมิน หมวดที่ 6)

กลุ่มเป้าหมาย นักศึกษาและบุคลากร

ตัวชี้วัดกิจกรรม สำนักหอสมุดมีหนังสือเกี่ยวกับการอนุรักษ์พลังงานและสิ่งแวดล้อมเพิ่มขึ้น ไม่น้อยกว่าร้อยละ 55 ของประมาณการ

ผู้รับผิดชอบกิจกรรม น.ส.เพชรประกายแก้ว ดวงหฤทัยทิพย์ และนางสาวคุณากร สีสด

|  |  |  |
| --- | --- | --- |
| รายการค่าใช้จ่าย | งบประมาณ | แสดงตัวคูณให้ชัดเจน |
| วัสดุตำราเกี่ยวกับการอนุรักษ์พลังงานและสิ่งแวดล้อม | 50,000.- | ตำราด้านอนุรักษ์พลังงานและสิ่งแวดล้อม จำนวน 100 เล่มๆ ละ 500 บาท = 50,000 บาท |

**กิจกรรมที่ 2 เพิ่มประสิทธิภาพและสิ่งแวดล้อมการทำงานในสำนักหอสมุดด้วย 7 ส จำนวน-400- บาท**

รูปแบบกิจกรรม รณรงค์ให้บุคลากรในสำนักเห็นความสำคัญในการทำ 7 ส ซึ่งสำนักหอสมุด โดย ส ที่ 6 สวยงาม คือ สภาพแวดล้อม บรรยากาศในที่ทำงาน ดูดีสบายตา สบายใจ สดชื่อ น่าทำงานแต่ไม่ฟุ่มเฟือยเกินความจำเป็น และ ส ที่ 7 หมายถึง สิ่งแวดล้อม คือ การใช้แนวความคิดในการประหยัดทรัพยากร โดยยึดหลัก 5R

กลุ่มเป้าหมาย บุคลากรสำนักหอสมุด

ตัวชี้วัดกิจกรรม ผลการประเมินกิจกรรม 7ส อยู่ในระดับมาก คะแนนเฉลี่ยไม่น้อยกว่า 3.51

ผู้รับผิดชอบกิจกรรม น.ส.อารีรัตน์ ศรีธิ และวราพร เขื่อนแก้ว

|  |  |  |
| --- | --- | --- |
| รายการค่าใช้จ่าย | งบประมาณ | แสดงตัวคูณให้ชัดเจน |
| ป้ายไวนิล | 400.- | ป้ายไวนิล ขนาด 3x1.5 เมตร จำนวน 1 แผ่นๆ ละ 400 บาท |

**9.2 ส่งเสริมการเรียนรู้ด้านการประหยัดพลังงานและการอนุรักษ์สิ่งแวดล้อมให้แก่นักศึกษา**

**และบุคลากร**

**กิจกรรมที่ 3 ให้ความรู้การคัดแยกขยะและแข่งขันคัดแยกขยะ ทุกๆ เดือนๆ ละ 1 ครั้ง จำนวน 8 เดือน**

รูปแบบกิจกรรม ให้ความรู้และสร้างนิสัยให้นักศึกษา บุคลากร และบุคคลภายนอก ในรูปแบบกิจกรรมแข่งขันคัดแยกขยะและการจัดนิทรรศการให้ความรู้ในทุกวันศุกร์สิ้นเดือน

กลุ่มเป้าหมาย นักศึกษา บุคลากรในมหาวิทยาลัยแม่โจ้ และบุคคลภายนอก

ตัวชี้วัดกิจกรรม 1. ผู้เข้าร่วมแข่งขันสามารถคัดแยกขยะได้ถูกต้อง ไม่น้อยกว่าร้อยละ 90

2. ลดปริมาณขยะได้ในปีงบประมาณ 2564 ไม่น้อยว่า 5 ตันเมื่อเทียบกับปีงบประมาณ 2563

ผู้รับผิดชอบกิจกรรม น.ส.อารีรัตน์ ศรีธิ และ น.ส.นงลักษณ์ โปงหาญ

**กิจกรรมที่ 4 สัมมนา “**การให้บริการในยุค New Normal อย่างเป็นมิตรต่อสิ่งแวดล้อม”**งบประมาณ 16,600.-**

รูปแบบกิจกรรม ให้ความรู้และเทคนิคการดำเนินงานและการให้บริการที่เป็นมิตรต่อสิ่งแวดล้อม

กลุ่มเป้าหมาย บุคลากรสำนักหอสมุด

ตัวชี้วัดกิจกรรม ความรู้ความเข้าใจเพิ่มขึ้น (คะแนนเฉลี่ย 3.51)

ผู้รับผิดชอบกิจกรรม น.ส.เพชรประกายแก้ว และน.ส.ศิริพร ยาวิชัย

|  |  |  |
| --- | --- | --- |
| รายการค่าใช้จ่าย | งบประมาณ | แสดงตัวคูณให้ชัดเจน |
| ค่าตอบแทน | | |
| ค่าตอบแทนวิทยากร | 3,600.- | จำนวน 6 ชั่วโมงๆ ละ 600บาท (6x3,600) |
| ค่าใช้สอย | | |
| ค่าเดินทางวิทยากร | 5,000.- | ค่าตั๋วเครื่องบินไป-กลับ 5,000 บาท |
| ค่าที่พัก | 1,450.- | จำนวน 1 คืนๆ ละ 1,450 บาท |
| ค่าอาหารว่างและเครื่องดื่ม | 4,800.- | จำนวน 80 คนๆ ละ 30 บาท จำนวน 2 มื้อ (80x30x2) |
| ค่าเลี้ยงรับรอง | 1,750.- | จำนวน 7 คนๆ ละ 250 บาท (7x250) |

**กิจกรรมที่ 5 เสวนา “**อะไร อย่างใร ในการดำเนินงาน Green Office อย่างต่อเนื่อง” **งบประมาณ 3,600.-**

รูปแบบกิจกรรม ให้ความรู้และเทคนิคการดำเนินงานและการให้บริการที่เป็นมิตรต่อสิ่งแวดล้อม

กลุ่มเป้าหมาย บุคลากรสำนักหอสมุด

ตัวชี้วัดกิจกรรม ความรู้ความเข้าใจเพิ่มขึ้น (คะแนนเฉลี่ย 3.51)

ผู้รับผิดชอบกิจกรรม น.ส.เพชรประกายแก้ว และน.ส.ศิริพร ยาวิชัย

|  |  |  |
| --- | --- | --- |
| รายการค่าใช้จ่าย | งบประมาณ | แสดงตัวคูณให้ชัดเจน |
| ค่าอาหารว่างและเครื่องดื่ม | 3,600.- | จำนวน 60 คนๆ ละ 30 บาท จำนวน 2 มื้อ (60x30x2) |

**กิจกรรมที่ 6** ตรวจประเมินห้องสมุดสีเขียว งบประมาณ 31,800 บาท

รูปแบบกิจกรรม คณะกรรมการห้องสมุดสีเขียวเข้าตรวจประเมินสำนักหอสมุดจากการดำเนินงานห้องสมุดสีเขียวตามมาตรฐานห้องสมุดสีเขียว โดย สมาคมห้องสมุดแห่งประเทศไทย

กลุ่มเป้าหมาย บุคลากรสำนักหอสมุด

ตัวชี้วัดกิจกรรม ผลการประเมินห้องสมุดสีเขียว ระดับดีเยี่ยม

ผู้รับผิดชอบกิจกรรม น.ส.เพชรประกายแก้ว ดวงหฤทัยทิพย์ และนางจิณาภา ใคร้มา

|  |  |  |
| --- | --- | --- |
| รายการค่าใช้จ่าย | งบประมาณ | แสดงตัวคูณให้ชัดเจน |
| ค่าตอบแทน | | |
| ค่าตอบแทน | 7,000.- | ประธานจำนวน 1 คนๆ ละ 2,000 บาท กรรมการ จำนวน 2 คนๆ ละ 1,500 บาท  เลขานุการ จำนวน 1 คนๆ ละ 2,000 บาท |
| ค่าใช้สอย | | |
| ค่าเดินทางวิทยากร | 16,000.- | ประธานจำนวน 1 คนๆ ละ 4,000 บาท กรรมการ จำนวน 2 คนๆ ละ 4,000 บาท  เลขานุการ จำนวน 1 คนๆ ละ 4,000 บาท |
| ค่าที่พัก | 3,600.- | จำนวน 2 ห้องๆ ละ 2 คนๆ ละ 900 บาท จำนวน 1 คืน |
| ค่าอาหารว่างและเครื่องดื่ม | 2,700.- | จำนวน 45 คนๆ ละ 30 บาท จำนวน 2 มื้อ (90x30x2) |
| ค่าอาหารกลางวัน | 2,500.- | จำนวน 10 คนๆ ละ 250 บาท (10x250) |

**กิจกรรมที่ 7** ตรวจประเมินสำนักงานสีเขียว (ภายใน) งบประมาณ 7,500 บาท

รูปแบบกิจกรรม คณะกรรมการตรวจประเมินสำนักงานสีเขียวมหาวิทยาลัยแม่โจ้ ตรวจการดำเนินงานสำนักงานสีเขียวสำนักหอสมุด

กลุ่มเป้าหมาย บุคลากรสำนักหอสมุด

ตัวชี้วัดกิจกรรม ผลการประเมินสำนักงานสีเขียว ระดับดีเยี่ยม

ผู้รับผิดชอบกิจกรรม น.ส.เพชรประกายแก้ว ดวงหฤทัยทิพย์ และนางสาวอารีรัตน์ ศรีธิ

|  |  |  |
| --- | --- | --- |
| รายการค่าใช้จ่าย | งบประมาณ | แสดงตัวคูณให้ชัดเจน |
| ค่าตอบแทน | | |
| ค่าใช้สอย | | |
| ค่าอาหารว่างและเครื่องดื่ม | 6,000.- | จำนวน 50 คนๆ ละ 30 บาท จำนวน 2 มื้อ  (100x30x2) |
| ค่าอาหารกลางวัน | 1,500.- | จำนวน 15 คนๆ ละ 100 บาท (10x100) |

**9.3 ส่งเสริมสนับสนุนการใช้ทรัพยากรอย่างคุ้มค่าโดยใช้หลัก 7R**

**กิจกรรมที่ 8 DIY วัสดุเหลือใช้ ให้นำกลับมาใช้ใหม่ได้ จำนวน 8 ครั้ง จำนวน 8,000 บาท**

รูปแบบกิจกรรม ให้ความรู้ในการนำวัสดุเหลือใช้ นำกลับมาใช้ใหม่ในรูปแบบวัสดุต่างๆ และสามารถต่อยอดในการสร้างอาชีพได้

กลุ่มเป้าหมาย นักศึกษา บุคลากร บุคลากรผู้เกษียณอายุ และประชาชน ผู้สนใจ

ตัวชี้วัดกิจกรรม 1. จำนวนผู้เข้าร่วมกิจกรรม ไม่น้อยกว่า 50 คน ในแต่ละกิจกรรม

2. ผู้เข้าร่วมกิจกรรมมีความพึงพอใจไม่น้อยกว่าร้อยละ 83

ผู้รับผิดชอบกิจกรรม น.ส.อารีรัตน์ ศรีธิ และ น.ส.โสฬส จันพะโยม

|  |  |  |
| --- | --- | --- |
| รายการค่าใช้จ่าย | งบประมาณ | แสดงตัวคูณให้ชัดเจน |
| อุปกรณ์ทำวัสดุเหลือใช้ | 8,000.- | อุปกรณ์สำหรับทำวัสดุเหลือใช้ จำนวน 8 ชุดๆ ละ 1,000 บาท (8x1000=8,000) |

**9.4 พัฒนากายภาพและการจัดระบบอุปกรณ์เพื่อการอนุรักษ์พลังงานและสิ่งแวดล้อม**

**กิจกรรมที่ 9 MJU Library Lights Out หอสมุดร่วมใจ ปิดไฟ 1 ชั่วโมง จำนวน............-.............บาท**

รูปแบบกิจกรรม รณรงค์ให้บุคลากรปิดไฟ 1 ชั่วโมงในทุกๆ วันทำการ (เวลาเที่ยง)

กลุ่มเป้าหมาย บุคลากรสำนักหอสมุด

ตัวชี้วัดกิจกรรม สามารถลดอัตราการใช้ไฟได้ไม่น้อยกว่า .....หน่วย/ปี

ผู้รับผิดชอบกิจกรรม นายสรวุฒิ ไชยเป็งและนายทองคำ บุญเรือง

**9.5 ให้ความรู้แก่ชุมชนในการอนุรักษ์พลังงานและสิ่งแวดล้อม**

**กิจกรรมที่ 10 Environmental Conservation Library for Communities : โรงเรียนออนใต้วิทยา อำเภอสันกำแพง จังหวัดเชียงใหม่ งบประมาณ 16,400 บาท**

รูปแบบกิจกรรม

1) บุคลากรสำนักหอสมุด จัดห้องสมุดและจัดมุมอนุรักษ์พลังงานและสิ่งแวดล้อมให้ห้องสมุดโรงเรียน และให้ความรู้เรื่องการคัดแยกขยะ และแข่งขันคัดแยกขยะ

2) ให้ความรู้เรื่องการอนุรักษ์พลังงานและสิ่งแวดล้อมและผลกระทบที่เกิดขึ้น

3) แข่งขันคัดแยกขยะ

4) ให้ความรู้เรื่อง การทำปุ๋ยหมักไม่พลิกกลับกอง

กลุ่มเป้าหมาย โรงเรียนระดับประถม-มัธยม จังหวัดเชียงใหม่

ตัวชี้วัดกิจกรรม นักเรียนมีความรู้ความเข้าใจในเรื่องการอนุรักษ์พลังงานและสิ่งแวดล้อม ไม่น้อยกว่าร้อยละ 85

ผู้รับผิดชอบกิจกรรม น.ส.เพชรประกายแก้ว ดวงหฤทัยทิพย์ และนายมนตรี ทวีนพรัตน์

|  |  |  |
| --- | --- | --- |
| รายการค่าใช้จ่าย | งบประมาณ | แสดงตัวคูณให้ชัดเจน |
| ค่าจ้างเหมาพาหนะ | 3,600.- | จ้างเหมารถตู้จำนวน 2 วันๆ ละ 1,800 บาท  (1,800x2=3,600) |
| ค่าที่พัก | 3,000.- | จำนวน 10 คนๆ ละ 300 บาท  (10x300=3,000) |
| ค่าเบี้ยเลี้ยง | 4,800.- | จำนวน 10 คนๆ ละ 240 บาท จำนวน 2 วัน  (10x240x2=4,800) |
| ค่าเชื้อเพลิงและหล่อลื่น | 2,000.- | จำนวน 2,000 บาท |
| ค่าไวนิล x-stand  (ไวนิลให้ความรู้เรื่องสิ่งแวดล้อม) | 3,000.- | จำนวน 12 แผ่นๆ ละ 250 บาท  (12x250=3,000) |

**10. แผนการดำเนินงาน**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| การดำเนินงาน | 2563 | | 2564 | | | | | | | | |
| พ.ย | ธ.ค | ม.ค | ก.พ | มี.ค | เม.ย | พ.ค | มิ.ย | ก.ค | ส.ค | ก.ย |
| 1. เสนอโครงการ |  |  | / |  |  |  |  |  |  |  |  |
| 2. จัดกิจกรรม |  |  | 1,3,8 | 1,3,8,10 | 1,2,3,5,8 | 1 | 1,3,4,8 | 1,3,8 | 3,8,10 | 3,8,9 | 3,8 |
| 3. ประเมินความรู้ |  |  |  |  |  |  |  |  |  |  |  |
| 4. สรุปผล |  |  |  |  |  |  |  |  |  |  |  |

**10. ผู้รับผิดชอบโครงการ**

10.1 นางสาวเพชรประกายแก้ว ดวงหฤทัยทิพย์

10.2 นางจิณาภา ใคร้มา นางสาวอารีรัตน์ ศรีธิ